Joan I.a Josef Liechtensteingoa

Joan I.a Josef Liechtensteingoa (Johann Baptist Josef Adam Johann Nepomuk Aloys Franz de Paula; Viena, 1760ko ekainaren 26a - ibidem, 1836ko apirilaren 20a) Liechtensteingo printzea izan zen 1805etik 1836ra.

Franz Josef I.a Liechtensteingoaren eta Leopoldina von Sternbergen semea eta Luis I.a Liechtensteingoaren anaia izan zen. 22 urterekin sartu zen armadan, korazarien errejimendu batean, eta Austria-Turkia Gerran borrokatu zuen. Frantziako Iraultzeko Gerretan, Bigarren Koalizioko Gerran eta Napoleondar Gerretan ere parte hartu zuen. Austerlitzeko guduan zalditeriako zutabe bat zuzendu zuen eta, amaieraren ondoren, Napoleonekin negoziatu zuen Pressburgeko Bakea. Eckmühl, Aspern-Essling eta Wagramgo guduetan ere borrokatu zen, eta Schönbrunngo Ituna negoziatu eta sinatu zuen.

Printzerria modu absolutistan gobernatu zuen eta 1818an konstituzio bat eman zuen. 1815ean, Vienako Kongresuak printzerriaren subiranotasuna onartu zuen.

Josefa Fürstenbetg-Weitrakoarekin ezkondu zen eta hamalau seme-alaba izan zituzten. Luis II.a izan zen bere ondorengoa.

 Genealogia 

Kategoria:Vienarrak
Kategoria:Liechtensteingo printzeak
Kategoria:Austriako militarrak
Kategoria:Napoleondar Gerretako militarrak
Kategoria:Vienan hildakoak